Gujarati News » Entertainment » | kangana ranaut starts shooting for tejas in mumbai\nKangana Ranaut : ‘ધાકડ’ બાદ કંગના રનૌતે ‘તેજસ’ નું શૂટિંગ શરૂ કર્યું, જાણો આગામી ફિલ્મ ‘તેજસ’ વિશે\nબોલિવૂડ અભિનેત્રી કંગના રનૌત (Kangana Ranaut)ફિલ્મ ધાકડનું શૂટિંગ પૂરું કરીને મુંબઈ પરત ફરી છે. ત્યારે તાજેતરમાં તેણે તેજસનું શૂટિંગ શરૂ કરી દીધું છે.\nPublish Date - 1:35 pm, Sat, 21 August 21 Edited By: Mamta Gadhvi Follow us -\nKangana Ranaut : બોલિવૂડ અભિનેત્રી કંગના રાનૌત પાસે હાલમાં ઘણા પ્રોજેક્ટ્સ છે. તેણે તાજેતરમાં જ તે ફિલ્મ ધાકડનું શૂટિંગ પૂરું કરીને મુંબઈ પરત આવી છે અને હવે તેણે તેના બીજા પ્રોજેક્ટ તેજસ (Tejas)ફિલ્મનું શૂટિંગ શરૂ કર્યું છે. કંગનાએ સોશિયલ મીડિયા (Social media)પર આ માહિતી આપી છે.\nકંગના રનૌતની પોસ્ટ અહીં જુઓ\nફોટો શેર કરતી વખતે કંગનાએ કેપ્શનામાં લખ્યું કે,” મારા આગામી મિશન તેજસ તરફ … આજથી શરૂ કરી રહી છુ.” વધુમાં લખ્યું કે,મારી શાનદાર ટીમને કારણે જોશ એકદમ હાઈ છે.તમને જણાવી દઈએ કે,કંગના રનૌત તેજસ ફિલ્મમાં એરફોર્સના પાઇલટ(Airforce Pilot) ની ભૂમિકામાં જોવા મળશે. તેણે પોતાના લુકમાં ડિરેક્ટર સર્વેશ મેવાડા સાથે એક ફોટો શેર કર્યો છે.\nજાણો તેજસ ફિલ્મ વિશે\nતેજસ ફિલ્મએ ભારતીય વાયુસેનાના પાયલોટની કહાની છે. જેમાં કંગના રનૌત પાયલોટની ભુમિકામાં જોવા મળશે. તમને જણાવી દઈએ કે,’ઉરી: ધ સર્જિકલ સ્ટ્રાઈક’ના મેકર્સ દ્વારા આ ફિલ્મને પ્રોડ્યુસ (Produce) કરવામાં આવી રહી છે. કંગનાએ આ ફિલ્મ માટે દિલ્હી, મુંબઈ અને રાજસ્થાનમાં શૂટિંગ કર્યું છે.\nતેજસ વિશે વાત કરતાં કંગનાએ જણાવ્યું હતુ કે, તેજસ એક શાનદાર કહાની છે, જેમાં મને એરફોર્સ પાયલોટની ભૂમિકા ભજવવાનો મોકો મળ્યો છે. મને ગર્વ છે કે મને આ ફિલ્મનો ભાગ બનવાની તક મળી છે. આ ફિલ્મ તે બહાદુર મહિલાઓ અને પુરુષોના ત્યાગને સેલિબ્રેટ કરશે, જે રોજ અનેક બલિદાન આપે છે. વધુમાં કહ્યું કે, રોની અને સર્વેશ સાથે આ સફર શરૂ કરવા માટે ઉત્સાહિત છુ.\nવર્કફ્રન્ટની વાત કરીએ તો ચાહકો કંગના રનૌતની ફિલ્મ ‘થલાઇવી’ના રિલીઝની (Realease) આતુરતાથી રાહ જોઇ રહ્યા છે. આ ફિલ્મ એપ્રિલમાં થિયેટરોમાં રિલીઝ થવાની હતી પરંતુ કોરોનાને કારણે તેને મુલતવી રાખવામાં આવી હતી. જો કે ફિલ્મની નવી રિલીઝ ડેટ હજુ જાહેર કરવામાં આવી નથી. આ સિવાય કંગના પાસે ઈમરજન્સી અને મણિકર્ણિકા રિટર્ન્સ: ધ લિજેન્ડ ઓફ દિદા જેવી ફિલ્મો પણ છે.\nઆ પણ વાંચો: રિયા કપૂરના પતિ કરણે જણાવી તેની લવ સ્ટોરી, આ રીતે થયો હતો પ્રોડ્યુસર સાથે પ્રેમ !\nઆ પણ વાંચો: The Kapil Sharma Show : અક્ષય કુમારે બધાની સામે કપિલ શર્માની ઉડાવી ખિલ્લી, કહ્યુ લૉકડાઉનમાં2બાળકો કોના ઘરે જનમ્યાં ?


Posted on 5:53 pm September 21, 2020 9:02 pm August 15, 2021 Author Niraj PatelComments Off on રિયા ચક્રવર્તી જ નહિ, આ7જાણીતી અભિનેત્રીઓ પણ ખાઈ ચુકી છે જેલની હવા\nરિયા ચક્રવર્તી જ નહિ, આ7સંસ્કારી અભિનેત્રીઓ પણ ખાઈ ચુકી છે જેલની હવા\nઅભિનેતા સુશાંત સિંહ રાજપૂત કેસમાં ડ્રગ્સ એન્ગલ સામે આવ્યા બાદ તેની પ્રેમિકા રિયા ચક્રવર્તી હાલ જેલના સળિયા પાછળ છે. પરંતુ રિયા જ નહિ બીજી પણ એવી ખ્યાતનામ અભિનેત્રીઓ છે જેમને પણ જેલની હવા ખાધી છે. ચાલો જોઈએ એ કોણ કોણ છે.\n1. મોનીકા બેદી:\nઅભિનેત્રી મોનીકા બેદી આ લિસ્ટમાં સૌથી ઉપર છે. મોનિકાના સંબંધો ગેંગસ્ટર અબુ સલેમ સાથે હતા. મોનીકા અને અબુ સલેમને 2002માં પોર્ટુગલથી ધરપકડ કરવામાં આવ્યા હતા અને બાદમાં ભારતમાં લાવવામાં આવ્યા હતા. મોનિકાને નકલી દસ્તાવેજો માટે અપરાધી ગણાવવામાં આવી હતી અને તેને4વર્ષની સજા પણ થઇ હતી.\n2. સોનાલી બેન્દ્રે:\nસોનાલી બેન્દ્રેને પણ આપત્તીજનક તસવીરોના આરોપમાં 1998માં જેલમાં જવું પડ્યું હતું. એક મેગેઝીનના કવર પેજ માટે સોનાલીએ ફોટો શૂટ કરાવ્યું હતું. અને એ તસ્વીરમાં સોનાલીએ પીળા રંગનો નાનો કુર્તો પહેર્યો હતો. જેના ઉપર ૐ અને ૐ નમઃ શિવાય લખ્યું હતું. સોનાલી ઉપર ધાર્મિક ભાવનાઓ આહત કરવાનો આરોપ લાગ્યો હતો.\n3. પાયલ રોહતગી:\nપાયલ રોહતગી હંમેશા પોતાની નિષ્પક્ષ રાય સોશિયલ મીડિયા ઉપર રાખે છે. પરંતુ તેની આ દુર્ગમતા જ તેની દુશ્મન બની ગઈ. નહેરુ-ગાંધી પરિવાર વિરુદ્ધ અપમાનજનક શબ્દ અને અભદ્ર ટિપ્પણી માટે તેની અમદાવાદમાંથી ધરપકડ કરવામાં આવી હતી અને ત્યારબાદ થોડા સમય પછી તે જામીન ઉપર બહાર આવી ગઈ.\n4. મમતા કુલકર્ણી:\nબોલીવુડની નામચીન અભિનેત્રી મમતા કુલકર્ણીને અમદાવાદના વિકી ગોસ્વામી સાથે પ્રેમ થઇ ગયો હતો. વિકી ડ્રગ્સ તસ્કરીનું કામ કરતો હતો જેમાં મમતાનું પણ નામ જોડાયું હતું. વિકી 1997થી જ દુબઈમાં ઉમર કેદ ભોગવી રહ્યો હતો. પરંતુ જેલમાં જ મમતા સાથે લગ્ન કરી ઇસ્લામ ધર્મ અપનાવતા તેને સજામાંથી માફી મળી હતી. ત્યારબાદ 2016માં મમતા અને વીકીનું ડ્રગ્સ તસ્કરીમાં નામ આવ્યા હતું. પોલીસે બંનેએ ભગાડો જાહેર કરી કેન્યાથી ધરપકડ કરી હતી. ત્યારબાદ મમતા સાધ્વી બની ગયી હોવાનું પણ સામે આવ્યું હતું.\n5. શ્વેતા બાસુ પ્રસાદ:\nશ્વેતા ત્યારે પહેલીવાર લાઇમ લાઇટમાં જોવા મળી જયારે તેને બાળકલાકાર તરીકે મકડી ફિલ્મમાં કામ કર્યું હતું. આ કામ માટે તેને રાષ્ટ્રીય પુરસ્કાર પણ મળ્યો. ત્યારબાદ તે ગુમનામ થઇ ગઈ પરંતુ વર્ષ 2014માં ખોટા કારણોના લીધી તે ખબરોમાં આવી. એવું જાણવા મળ્યું કે કામ ના મળવાના કારણે તે વેશ્યાવૃત્તિમાં સંડોવાઈ ગઈ હતી. તે એક x રેકટમાં પકડાઈ હતી અને પછી તેને સુધાર ગૃહમાં મોકલી દેવામાં આવી અને હવે તે સામાન્ય જીવન વિતાવી રહી છે.\n6. પ્રેરણા અરોરા:\nપ્રેરણા અરોરા એક પ્રખ્યાત ફિલ્મ પ્રોડ્યુસર છે. “ટોયલેટ એક પ્રેમ કથા” અને “રુસ્તમ” જેવી ફિલ્મોને તેને પ્રોડ્યુસ કરી છે. પરંતુ કરોડો રૂપિયાના છેતરપિંડીના આરોપમાં તે આઠ મહિના સુધી જેલની હવા ખાઈ ચુકી છે.\nતેવી અભિનેત્રી અલ્કા કૌશલ જેને સલમાન ખાન સાથે બજરંગી ભાઈજાન ફિલ્મમાં કરીનાની માતાનો અભિનય કર્યો હતો તે 50 લાખના ચેક બાઉન્સ મામલામાં જેલની હવા ખાઈ ચુકી છે. અલ્કા અને તેની માને બે વર્ષની સજા સંભાળવવામાં આવી હતી.


મહાત્મા બચ્ચીદાસની મુલાકાત | Prakash na Panthe | Autobiography\nમહાત્મા બચ્ચીદાસની મુલાકાત\nબદરીનાથમાં ત્રણેક દિવસ રોકાયાં તે દરમ્યાન અમે મહાત્મા બચ્ચીદાસની મુલાકાત લીધી. બચ્ચીદાસજી અલકનંદા અને ઋષિગંગાનાં સંગમ પાસે એક નાની કુટિયામાં રહેતાં. તે પહેલાં દેવપ્રયાગમાં રહેતાં ને કોઈ સંતમહાત્મા આવે તેની સેવા કરતા. તેમના સદભાગ્યે દેવપ્રયાગમાં એક વાર એક બંગાળી મહાત્મા આવી પહોંચ્યા. તે સિદ્ધ કોટિના સાચા સંત હતા. તેમણે બચ્ચીદાસને સાધનાની કોઈ વિધિ બતાવી, એકાદ માસ ચા પર રાખ્યા, ને બદરીનાથમાં જઈને તપ કરવાની આજ્ઞા કરી. તે પ્રમાણે બચ્ચીદાસે બદરીનાથની મુલાકાત લીધી. પછી તો તે બદરીનાથમાં કાયમ માટે રહેવા માંડ્યાં. કહે છે કે સાધના કરતાં કરતાં તે ખૂબ જ ઊંચી અવસ્થાએ પહોંચી ગયેલા. બદરીનાથના ઠંડા પ્રદેશમાં રહીને વરસો સુધી સાધના કરવામાં ઓછા સંયમ અને ઓછી સહનશક્તિની જરૂર નથી પડતી. તેનો વિચાર કરતાં તેમને માટે આપણને માન ઉત્પન્ન થાય છે. છેલ્લે છેલ્લે બદરીનાથમાં સિદ્ધબાબા સુંદરનાથજી થઈ ગયા. તે વરસો સુધી બદરીનાથમાં નગ્નાવસ્થામાં રહ્યા. મંદિરની સામે અલકનંદાને કિનારે એક વિશાળ પથ્થર પર રાત ને દિવસ બધી જ ઋતુમાં તે અર્ધ પદ્માસનમાં બેસી રહેતા. એક દિવસ એ અચાનક અદૃશ્ય થઈ ગયાં. તે પછી વરસો પછી બદરીનાથમાં રહેનારા તપસ્વીઓમાં બચ્ચીદાસજી મુખ્ય હતા. તે ઉપરાંત બે મહાત્મા બદરીનાથથી આગળ વસુધારાની ગુફામાં પણ વરસોથી રહેતાં.\nબચ્ચીદાસની પાસે અમે લગભગ અડધો કલાક બેઠાં. પણ તે દરમ્યાન કોઈ વાત ના થઈ. તે શાંત જ રહ્યા. તેમની શાંત મુખમુદ્રા પરથી તેમણે સાધના કરીને સારા અનુભવો મેળવ્યા હોય તેમ લાગતું. તેથી વધારે તો તેમના વિશે શું કહી શકાય ? ઊંડા અનુભવ વિના મહાત્મા પુરુષોના સબંધમાં કોઈ ચોક્કસ અભિપ્રાય આપવાનું સાહસ કરવાનું કામ બરાબર નથી.\nદેવપ્રયાગના એક ભાઈ પાસેથી તેમના સબંધમાં એક વાત સાંભળવા મળી. બચ્ચીદાસજીએ તે વાત પોતાના શ્રીમુખે કહેલી. એક વાર બચ્ચીદાસજી બદરીનાથથી ઉપર સત્યપથ તરફ લક્ષ્મીવન નામના સ્થાનમાં રહેવા ગયા. ત્યાં એક ગુફામાં તે રહેતાં. લક્ષ્મીવનમાં ભોજપત્રનાં અસંખ્ય વૃક્ષો હતાં. બરફ પણ ઘણો હતો. તેથી કુદરતી સૌંદર્યનો પાર ન હતો. તે સ્થાનમાં બચ્ચીદાસનો વિચાર સાધના કરવાનો હતો. પણ ઈશ્વરની ઈચ્છા જુદી જ હતી. રાત પડી એટલે તેમની પાસે બેત્રણ માણસો આવ્યા. તે ખૂબ જ તેજસ્વી ને પાંખોવાળા દેખાતા હતા. તેમણે તેમને પૂછ્યું : 'અહીં કેમ બેઠા છો ?'\nબચ્ચીદાસે કહ્યું: 'સાધના કરવા માટે.'\n'આ સ્થાન સાધના કે તપ કરવા માટે નથી.' તેણે કહેવા માંડ્યું: 'તમારી હદ અહીં પૂરી થાય છે. આ તો અમારો કિંપુરુષ ખંડ છે. અમારા યક્ષ ને ગંધર્વોની આ ક્રીડાભૂમિ છે.'\nપણ બચ્ચીદાસ એમ શેના માને ? તે દલીલ કરવા માંડ્યાં. પેલા માણસોએ કહ્યું: 'કાલે અહીંથી જરૂર ચાલ્યા જજો. નહીં તો અમારે બળજબરી કરવી પડશે.' ને તે વિદાય થઈ ગયા.\nબીજી રાતે તે ફરી આવ્યા. બચ્ચીદાસે તેમનું કહ્યું ના માન્યું એથી એમનામાંના એકે બચ્ચીદાસને ફૂલની જેમ ઉપાડી લીધા ને આકાશમાં ઊડવા માંડ્યું. પાંચેક મિનિટમાં તો બચ્ચીદાસને તેણે તેમની બદરીનાથની કુટિયામાં લાવી મૂક્યા. સાથે સાથે સૂચના આપી કે ફરી વાર ત્યાં આવશો નહીં, નહિ તો આથી પણ ખરાબ પરિણામ આવશે.\nતે પછી બચ્ચીદાસે લક્ષ્મીવન જવાનો વિચાર માંડી વાળ્યો.\nઆ વાત પરથી યક્ષ ને ગંધર્વના અસ્તિત્વનો પ્રશ્ન ઊભો થાય છે. પુરાણોમાં યક્ષ ને ગંધર્વનું વર્ણન આવે છે, એટલે તેમના અસ્તિત્વની વાત નિરાધાર નથી. બચ્ચીદાસનો અનુભવ તેમાં સાક્ષી પુરાવે છે. આ સૃષ્ટિ એકલા માનવ અને એકલી માનવસૃષ્ટિની જ બનેલી નથી એ વાત તો સહેજે સમજાય તેવી છે.


માત્ર 21માં વર્ષે દુનિયાની સૌથી યુવા અબજપતિ બની કાઈલી, જાણો શું કરે છે, કેટલી છે સંપત્તિ | Kylie Jenner, the youngest of the clan, has become the youngest billionaire in the world. - Gujarati Oneindia\n10 min ago આવા અધિકારીઓને જેલ થવી જોઇએ, IPS ઓફીસરો પર લાગેલ વસુલીના આરોપ પર બોલ્યા ચિફ જસ્ટીસ રમન્ના\n25 min ago BCCI T-20 વર્લ્ડ કપ ફાઇનલમાં દર્શકોની સંપૂર્ણ હાજરી ઈચ્છે છે!\n40 min ago NEET-SS 2021: છેલ્લા સમયે સિલેબસ બદલવા પર સુપ્રીમે કેન્દ્ર સરકારની ઝાટકણી કાઢી\n| Published: Thursday, March 7, 2019, 10:04 [IST]\nફોર્બ્ઝે દર વર્ષની જેમ બિલિયનેર્સની એક યાદી જાહેર કરી છે જેમાં દુનિયાભરના સૌથી અમીર લોકોના નામ શામેલ છે. આ યાદીમાં એક નામ એવુ છે જેને જાણીને દરેક જણ શૉક છે. હા, કાઈલી જેનર દુનિયાની સૌથી નાની ઉંમરની અબજપતિ બની ગઈ છે. તેમની ઉંમર માત્ર 21 વર્ષ છે. કાઈલીએ ફેસબુકના માલિક ઝકરબર્ગને પછાડી દીધા છે. કાઈલી કૉસ્મેટિક કંપનીની માલિક છે. તેમની કંપની 'કાઈલીકૉસ્મેટિક્સ' 360 મિલિયન ડૉલરનું વેચાણમ કરવામાં સફળ રહી છે. તમે જાણીને ચોંકી જશો કે કાઈલીએ માત્ર ત્રણ વર્ષ પહેલા (વર્ષ 2016)માં પોતાની કંપની સ્ટાર્ટ કરી હતી અને આજે તેમની કંપનીની વેલ્યુ 90 કરોડ ડૉલર આંકવામાં આવી છે.\nસેલિબ્રિટી કરે છે કાઈલી કૉસ્મેટિક્સ પ્રોડક્ટ્સનો ઉપયોગ\nકાઈલીકૉસ્મેટિક્સની પ્રોડક્ટ ઘણી પસંદ કરવામાં આવે છે. કાઈલીની બ્યુટી પ્રોડક્ટનો યુઝ કરનારામાં ઘણા અબજપતિ અને હોલિવુડ સ્ટાર્સ પણ શામેલ છે. પંજાબી સિંગર દિલજીત દોસાંઝ કાઈલી જેનરના બહુ મોટા ફેન છે.\n‘કાઈલી કૉસ્મેટિક્સ' ના 1000થી વધુ સ્ટોર્સ\n‘કાઈલી કૉસ્મેટિક્સ'ના 1000થી વધુ સ્ટોર્સ છે. તેમની કંપનીએ ગયા વર્ષે 360 મિલિયન અમેરિકી ડૉલરની કમાણી કરી હતી. થોડા સમય પહેલા કાઈલીને દુનિયાની સૌથી નાની ઉંમરની અમીર મહિલાઓમાં શામેલ કરવામાં આવ્યા હતા. તે સમયે તેમને ફોર્બ્ઝ મેગેઝીને પોતાના કવર પેજ પર જગ્યા આપી હતી.\nશું કહેવુ છે કાઈલીનું\nકાઈલી જેનરે ફોર્બ્ઝ સાથે વાતચીતમાં કહ્યુ, ‘મે કોઈ અપેક્ષા નહોતી રાથી. મે ભવિષ્ય પણ જોયુ નહોતુ પરંતુ હવે ઓળખ મળવા પર સારુ લાગી રહ્યુ છે. આ બહુ શાનદાર શાબાશી છે.'\n23 વર્ષની ઉંમરમાં ઝુકરબર્ગ બન્યા હતા સૌથી અમીર\nકાઈલી જેનરે આ મામલે ફેસબુકના સંસ્થાપર માર્ક ઝુકરબર્ગને પાછળ છોડી દીધા છે કારણકે માર્ક 23 વર્ષની ઉંમરમાં સૌથી ઓછી ઉંમરમાં અબજપતિનો ખિતાબ મેળવી શક્યા હતા. માર્કની કમાણીમાં ઘટાડો આવ્યો છે. ગયા વર્ષની અપેક્ષાએ તેમની કમાણમીમાં 8.7 અબજ ડૉલરની કમાણી છે અને તેમની કમાણી 62.3 અબજ ડૉલર છે. આ વાતની માહિતી ફોર્બ્ઝે આપી છે.\nએમેઝોનના માલિક હજુ પણ દુનિયાના સૌથી અમીર વ્યક્તિ\nફોર્બ્ઝ લિસ્ટમાં એમેઝોનના સંસ્થાપક જેફ બીજોસ હજુ પણ દુનિયાના સૌથી અમીર વ્યક્તિ છે. ફોર્બ્ઝ મુજબ તે 131 અબજ ડૉલરના માલિક છે અને 2018ની અપેક્ષાએ આમાં 1.9 અબજ ડૉલરનો ઉછાળો આવ્યો છે.\nઆ પણ વાંચોઃ વિંગ કમાંડર અભિનંદનની મુક્તિ પર પીએમ મોદીએ તોડ્યુ મૌન, કહી આ મોટી વાત\nforbes woman rich kylie jenner ફોર્બ્ઝ મહિલા અમીર\nStory first published: Thursday, March 7, 2019, 10:04 [IST]


નડિયાદના હાથનોલીમા ઉઘરાણી કરતા પિતા અને બે પુત્રોએ તલવાર વડે બે ભાઈઓ પર હુમલો કર્યો | Father and two sons attack two brothers with swords while collecting handicrafts in Nadiad - Divya Bhaskar\nFather And Two Sons Attack Two Brothers With Swords While Collecting Handicrafts In Nadiad\nડીજેની ઉઘરાણીમાં ડખો:નડિયાદના હાથનોલીમા ઉઘરાણી કરતા પિતા અને બે પુત્રોએ તલવાર વડે બે ભાઈઓ પર હુમલો કર્યો\nનડિયાદ ગ્રામ્ય પોલીસે ફરિયાદના આધારે ગુનો નોંધી વધુ તપાસ હાથ ધરી\nનડિયાદ તાલુકાના હાથનોલી ગામમા લગ્ન પ્રસંગમાં બોલાવેલા ડીજે સાઉન્ડની ઉઘરાણી મામલે ઉગ્ર ઝઘડો થતાં હુમલો થયો છે. જેમાં પિતા અને બે પુત્રોએ ઉઘરાણી કરનાર બે સગાભાઈઓ પર તલવાર અને કટારથી હુમલો કર્યો છે. આ સમગ્ર મામલે ઘવાયેલા ઈસમે બ્લોક કરના ત્રણેય વ્યક્તિઓ વિરુદ્ધ નડિયાદ ગ્રામ્ય પોલીસમાં ફરિયાદ નોંધાવી છે.\nનડિયાદ તાલુકાના હાથનોલી ગામે રહેતા જગદીશભાઈ ઈશ્વરભાઈ વાઘેલા પોતે ગામમાં કરિયાણાની દુકાન તેમજ ક્રિષ્ના ડીજે સાઉન્ડ રાખી પોતાના પરિવારનું ગુજરાન ચલાવે છે. ગામના બીલી વિસ્તારમાં રહેતા વિનુ વાઘજીભાઈ ભોઈના દિકરા અશોકનુ લગ્ન ચાર મેના રોજ હોવાથી વિનુએ જગદીશભાઈ પાસેથી ડીજે સાઉન્ડ ભાડે રાખેલ હતું. જે 20 હજાર 100માં સોદો નક્કી થયો હતો. આ પૈકી 1 હજાર બાના પેટે અને બીજા દિવસે5હજાર એમ કુલ છ હજાર રૂપિયા જગદીશભાઈને આપ્યા હતા.\nબાકીના નાણાં રૂપિયા 14 હજાર 100 પછી આપી દેવાનું જણાવેલ હતું. પ્રસંગ પત્યા બાદ પણ વિનુએ આ પૈસા આપવાનું નામ લેતા નહોતા. ગતરોજ જગદીશભાઈ અને તેમના સગાભાઈ પરેશભાઈ બંને લોકો સાંજના આઠ વાગ્યાના સુમારે વિનુના ઘરે પોતાના બાકી નીકળતા નાણાંની ઉઘરાણી માટે ગયા હતા. આ સમયે વિનુએ જણાવ્યું કે તને દસ હજાર રોકડા આપીએ છે બાકીના રૂપિયા આપવાના નથી. તેમ કહેતા બંને લોકો વચ્ચે રકઝક થઈ હતી.\nઆ રકઝક ઉગ્ર બનતા ઝઘડામાં પરિણમ્યો હતો અને વિનુ તથા તેમના બે દીકરા નિલેશ અને અશોકે તલવાર અને કટાર લઈ આવી જગદીશભાઈ તથા તેમના ભાઈ પરેશભાઈ ઉપર હુમલો કર્યો હતો. આ બનાવમાં જગદીશભાઈ ને તલવારની ધાર છાતીના ભાગે વાગી જતા તેમજ પરેશભાઈને કટારાની ધાર હાથની હથેળીમાં વાગી જતા ઇજા થઇ હતી. આ સમગ્ર મામલે જગદીશભાઈ વાઘેલાએ નડિયાદ ગ્રામ્ય પોલીસ મથકે ઉપરોક્ત હુમલો કરનાર વિનુ વાગજીભાઈ ભોઈ તથા તેમના બે દિકરા નિલેશ અને અશોક સામે ફરિયાદ નોંધાવી છે.


Son Killed Father in Maliya Village of Junagadh Gujarat JM– News18 Gujarati\nજૂનાગઢ : નરાધમ દીકરાએ ચાકુનાં ઘા ઝીંકી વૃદ્ધ બાપની હત્યા કરી, લોહીના સંબંધોનો 'લોહિયાળ અંત'\nબાપની હત્યા નીપજાવનાર નરાધમ દીકરો\nનાનકડા ગામડાના દીકરાએ વૃદ્ધ પિતાને છરકીના ઘા ઝીંકતા મેરામણ ભાઈ લોહિના ખાબોચિયામાં ઢળી પડ્યા\nLast Updated:January 22, 2021, 17:01 pm\nઅતુલ વ્યાસ, જૂનાગઢ : ગુજરાતી ભાષાનું એક મીઠું હાલરડું છે જેમાં એક બાપ પોતાના સંતાન માટે ગાય છે કે 'દીકરો મારો લાડકવાયો દેવનો દીધેલ છે, વાયરા જરા ધીમા રે વાજો એ નીંદમાં પોઢેલ છે,' જે પિતાએ વર્ષોના વર્ષે ઉછેર કરીને દીકરાને મોટો કર્યો એ જ દીકરો જ્યારે સગા બાપના લોહિનો તરસ્યો થઈ જાય ત્યારે આ કળિયૂગની શરૂઆત છે એવું કહેવામાં સહેજ પણ અતિશયોક્તિ નથી. આવી જ એક કરૂણ ઘટના જૂનાગઢ (Junagadh) જિલ્લાના માળીયાહાટીનાના જુથળ (Maliya Hatina) ગામે ઘટી છે. અહીંયા એક નરાધમ દીકરાએ સગા બાપની (Son Killed Father) છરીના ઘા ઝીંકીને કરપીણ હત્યા કરી નાખી છે.\nબનાવની વિગતો એવી છે કે માળીયા હાટીનાના જુથળ ગામે રહેતા વૃદ્ધ મેરામણભાઈ જીવાભાઈ કાથડને દીકરાએ છરીના ઘા ઝીંકતા તેમની હત્યા થઈ હતી. તેમનો હત્યારો દીકરો ગોવિંદ જૂના મન દુ:ખને લઈને અદાવત રાખીને બેઠો હતો.\nમૃતક મેરામણભાઇ સાથે તેનો દીકરો ગોવિંદ રોજગાડી બાબતે ઝઘડો કરતો હતો. ગોવિંદનો મોટો ભાઈ તેના પિતા તથા ગોવિંદના ઝઘડાથી કંટાળી પોતાની પત્ની સાથે રાજકોટ રહેવા જતો રહ્યો હતો.\nમૃતક મેરામણભાઈની તસવીર\nઆ પણ વાંચો : રાજકોટ : 'કૌટુંબિક સાળાને મેં જ મારી નાખ્યો, દીકરીઓ મોટી થઈ, ના પાડી છતાં વારંવાર આવતો હતો'\nતેવામાં બાપ-દીકરો એક જ ઘરમાં અલગ અલગ રૂમમાં રહેતા હતા. ઝઘડાળું સ્વભાવનો ગોવિંદ એવો હેવૈાન બનશે કે પિતાનું જ કાસળ કાઢી નાખે એ તો કોઈએ સ્વર્ન પણ નહોતું વિચાર્યુ પરંતુ ગત મોડી રાત્રે ગોવિંદે એ કર્યે તેની સમાજના રૂવાંડા ઊભા કરી નાખશે. ગોવિંદે પિતા સાથે ઝઘડો કરી અને મનદુ:ખમાં છરીના ઘા પિતાના પેટમાં અને પડખામાં ઝીંકી દીધા હતા. પિતાને ઊપરાછાપરી છરી લાગતા મેરામણભાઈ ઢળી પડ્યા હતા.\nઆ પણ વાંચો : સુરત : 'વિશાલ ઓર ટુન્ના હાર્દિક કા હાથ પાંવ પકડ લીયે, કુનાલને ગરદન પે ચાકુ ચલા દીયા,' યુવકની હત્યા\nબનાવ વખતે નરાધમ ગોવિંદની માતા છોડાવવા મવચ્ચે પડ્યા હતા ત્યારે ગોવિંદ તેમને પણ ઇજા પહોંચાડી હતી. ઇજાગ્રસ્ત મેરામણભાઈને સારવાર માટે હૉસ્પિટવલે લઈ જતા તબીબોએ તેમને મૃત જાહેર કર્યા હતા. આ ઘટનામાં ગોવિંદની માતાએ ફરિયાદ નોંધાવી છે. પોલીસે આ મામલે આરોપીની અટક કરવાની કામગીરી હાથ ધરી અને તેની સામે કાયદેસરની કાર્યવાહી શરૂ કરી છે. આમ જિલ્લાના નાનકડા ગામમાં ખેલાયેલા ખૂની ખેલ ચકચાર મચી જવા પામી છે.\nFirst published:January 22, 2021, 17:01 pm\njunagadh policeMaliya Hatina Murdersaurashtra newsson Killed Fatherગુનોજૂનાગઢપોલીસહત્યા


PAKમાં બગાવતના અણસાર, પૂર્વ પીએમ નવાજ શરીફે કહ્યું દેશમાં ચાલી રહ્યાં બે શાસનો - GSTV\nપાકિસ્તાનના પૂર્વ પીએમ નવાજ શરીફના જમાઈ અને પીએમએલ(એન)ના ઉપાધ્યક્ષ મરયમ નવાજ શરીફના પતિની ધરપકડ બાદ હડકંપ મચ્યો છે તો સિંઘના પોલીસ ચીફના અપહરણના કથીત સમાચારો સામે આવ્યા બાદ શરીફનું નિવેદન સામે આવ્યું છે. પૂર્વ પ્રધાનમંત્રી નવાજ શરીફે કહ્યું છે કે, મેં વારંવાર કહ્યું છે કે, પાકિસ્તાનમાં બે શાસનો ચાલી રહ્યાં છે. આ તે વાતની સાબિતી થઈ ગઈ છે. હું કોઈ પુરાવા વગર બોલતો નથી. મને જણાવવામાં આવ્યું છે કે, આઈજીને કોને ઉઠાવ્યા અને કોણે બળજબરીથી એફઆઈઆર કરાવી અને પછી ધરપકડ કરાવી.\nઆથી મોટો કોઈ પુરાવો નથી\nસિંઘ પોલીસ દ્વારા હોટલના રૂમમાં દરવાજો તોડીને ધરપકડ ઉપર શરીફે કહ્યું તે હું સિંઘ પોલીસને શાબાશી આપું છુ કે તેણે બહાદુરી દેખાડીને દરવાજો તોડીને રૂમમાં ઘુસ્યા. ગુંડાની જેમ કામ કર્યું. જે અમને મંજૂર નથી. દરેક વ્યક્તિ જાણે છે કે કાર્યવાહી કોણે કરી. સિંધની પોલીસ કહે છે કે તે આપણી પાસેથી દબાણ કરવામાં આવ્યું છે. આજે અધિકારીઓ ફરજ છોડી રહ્યા છે. આનાથી વધુ કશું નથી હોતું.\nરૂમની અંદર નહીં આવવા માટે કહ્યું હતું\nજ્યારે સિંધ પોલીસ સફદરની ધરપકડ કરવા હોટલમાં પહોંચી ત્યારે સફદરે પોલીસને રૂમની અંદર ન આવવાનું કહ્યું હતું કારણ કે તેની પત્ની ઓરડામાં સૂતી હતી. હજી પોલીસે ઓરડાના દરવાજાને તોડીને તેમની ધરપકડ કરી હતી. કૃપા કરી કહો કે સિંધ પોલીસ વડાની કથિત અપહરણ થયા બાદ કરાંચીમાં પોલીસ અધિકારીઓએ સામૂહિક રજા પર જવાની ચેતવણી આપી છે.\nસેના અને પોલીસ આવ્યા સામસામે\nઆ મુદ્દે પાકિસ્તાનમાં આ દિવસોમાં રાજકીય ભૂકંપ આવ્યો છે. અહીં સેના અને પોલીસ સામસામે આવી ગયા છે. ઇસ્લામાબાદના સૂત્રોએ કહ્યું છે કે, વિરોધી પક્ષો અને સૈન્ય વચ્ચે ચાલી રહેલા સંઘર્ષથી પાકિસ્તાન ગૃહ યુદ્ધ જેવી પરિસ્થિતિ તરફ ઝડપથી આગળ વધી રહ્યું છે. મામલો વધતો જોઈને આર્મી ચીફ કમર જાવેદ બાજવાએ પાક સૈનિકોના સિંધ પોલીસ વડા મુસ્તાક મહરના અપહરણ કર્યાના આક્ષેપોની તપાસના આદેશ આપ્યા છે.


Many Cricketers attend Akash and Shloka Mehta Wedding\nઆકાશ અંબાણી અને શ્લોકા મેહતાના લગ્નમાં સચિન સહીત પહોંચ્યા આ ક્રિકેટર્સ\nMarch 10, 2019 | 3:34 pm IST\nમુકેશ અંબાણીના પુત્ર આકાશ અંબાણીના હીરા વેપારી રસેલ મહેતાની પુત્રી શ્લોકા મહેતા સાથે શનિવારે મુંબઈ ખાતે લગ્ન થયા છે. આ લગ્ન પ્રસંગમાં દેશ-વિદેશની પ્રખ્યાત હસતીઓએ હાજરી આપી હતી. જેમાં કોર્પોરેટ, બોલિવૂડ, સ્પોર્ટ્સ અને રાજનીતિક ક્ષેત્રના કેટલાક મોટા નામ હતા. ઉપરાંત આ વેડિંગ સેરેમનીમાં આઇપીએલ ટીમ મુંબઈ ઈન્ડિયન્સના કેટલાક ખેલાડીઓએ પણ હાજરી આપી હતી. તમને બતાવી દઈએ કે આઈપીએલની મુંબઈ ઈન્ડિયન્સ ટીમને આકાશ અંબાણી હેડ કરે છે.\nઆકાશ અંબાણી અને શ્લોકા મહેતાના લગ્નમાં મુંબઈ ઈન્ડિયન્સના મેન્ટર અને ભારતના પૂર્વ બેટ્સમેન સચિન તેન્ડુલકર તેમની પત્ની અંજલી સાથે આવ્યા હતા. જ્યારે ટીમ ઈન્ડિયાના ભૂતપૂર્વ ઝડપી બોલર જહીર ખાન પણ તેની પત્ની સાગરિકા ઘાટગે સાથે હાજરી આપી હતી. ઉપરાંત યુવરાજ સિંહ, હાર્દિક પાંડ્યા, ક્રુણાલ પાંડ્યા પણ પહોંચ્યા હતા.\nભારતીય ક્રિકેટર્સ સિવાય કેટલાક વિદેશી ક્રિકેટર્સ પણ આ વેડિંગ સેરેમનીમાં જોવા મળ્યા હતા. જેમાં શ્રીલંકના પૂર્વ ક્રિકેટર અને મુંબઈ ઈન્ડિયન્સનો ભાગ મહેલા જયવર્ધને, ન્યૂઝીલેન્ડના ઝડપી બોલર શેન બોન્ડે હાજરી આપી હતી. આ વેડિંગ સેરેમની માટે એન્ટીલિયાને દુલ્હનની જેમ શણગારવામાં આવ્યું હતું. આ વેડિંગની ઘણી તસવીરો અને વીડિયોઝ સોશિયલ મીડિયા પર વાયરલ થઈ રહ્યા છે.\nશુ વિરાટ કોહલી ટી-20 ક્રિકેટથી લેશે સંન્યાસ? ભારતીય કેપ્ટને જણાવ્યો નિર્ણય\nપિતાના પગલા પર ચાલી રહ્યો છે જુનિયર દ્રવિડ, બે મહિનામાં ફટકારી દીધી બે બેવડી સદી\nઆ ઝડપી બોલરે વિરાટને આપી ચેતવણી, કોહલીને આઉટ કરવા જોઇ રહ્યો છે આતુરતાથી રાહ\nમમતાના નેતા અને બોલિવૂડના અભિનેતાને આવ્યો એટેક, માધુરીના ‘હીરો’એ દુનિયા છોડી દીધી\nમોત સામે ઝઝુમી રહ્યાં છે ગુજરાતના જમાઈ અમર સિંહ, અમિતાભની માફી માંગતા કબૂલ્યું કે…\nઈશા અંબાણીને આ રૂપમાં જોશો તો બોલી ઉઠશો- તેરે ચહેરે સે નજર નહીં હટતી… PHOTOS\nPHOTOS: રણબીર જેની સાથળ જોઈને બેકાબૂ થયો’તો, એ અભિનેત્રી બોલિવૂડ વિશે બોલી કે…\nઅઘરો રાજા: આખા દેશને મફતમાં વીજળી, લગ્ન કરનાર દંપતિને પુરા 35 લાખ રોકડ રૂપિયા અને બીજું…\nબ્યૂટી એવોર્ડમાં અભિનેત્રીઓએ બતાવી બોલ્ડ અદાઓ, રેડ કાર્પેટ પર જલવો વિખેરી નાંખ્યો\nબાહુબલીની ‘દેવસેના’નો હોટ અને બોલ્ડ અવતાર, સોશિયલ મીડિયા બની ગયું ‘બાહુબલી’\nઆ સુંદર મહિલા CEOએ ઓફિસમાં જ કર્મચારીઓ સામે કર્યો જોરદાર ડાંસ, લોકો થયા દિવાના\nઅચાનક જ આ મહિલા ધૂંઆપૂંઆ થઈ ગઈ, વીડિયો જોઈ કહેશો કે-બહેનને માતાજી આવ્યા કે શું?\nVIDEO: જાણો શિવરાત્રીએ ભોળાનાથને અભિષેક કરવાથી કેવી રીતે થાય છે સાધકનો ઉદ્ધાર\nVIDEO: કૃષ્ણ ભગવાને લીધેલા અંતિમ શ્વાસ ભાલકા તીર્થના દર્શન, 5514 વર્ષ જૂનો પીપળો પણ છે.


Gujarat Corona Update 25th April 2022 New cases Vaccination details- ગુજરાતમાં 25-4-2022ના રોજ કોરોના નવા કેસ અને રસીકરણની વિગતો – News18 Gujarati\nHome » photogallery » madhya-gujarat » AHMEDABAD GUJARAT CORONA UPDATES 25TH APRIL 2022 25 NEW CASES TESTED POSITIVE JM\ncorona Update: આજે રાજ્યના 32 જિલ્લા અને 06 મહાનગરમાં કોરોનાનો સફાયો, 17 દર્દી સાજા થયા\n| April 25, 2022, 19:49 IST\nGujarat Corona Update: વિશ્વના અનેક દેશો કોરોનાવાયરસની ચોથી લહેરનો સામનો કરી રહ્યા છે (Fourth Wave of Coronavirus) ત્યારે ભારતમાં કોરોનાના નવા કેસમાં સતત ઘટાડો થઈ રહ્યો છે. ગુજરાત રાજ્યમાં વેક્સિનેશનની તેજ રફતારના કારણે ત્રીજી લહેર સમાપ્ત થઈ ગઈ છે. જોકે, હજુ ક્યાંક ક્યાંક છૂટાછવાયા નવા કેસો નોંધાતા રહે છે. દરમિયાન આજે 25મી એપ્રિલની સંધ્યાએ રાજ્યમાં કોરોનાવાયરસના 12 (Gujarat corona Cases) નવા કેસ નોંધાયા છે. આ નવા કેસમાં રાજ્યના મહાનગરોમાં જ એકલ દોકલ કેસ નોંધાઈ રહ્યા છે.\nદરમિયાન આજે રાજ્યના અમદાવાદ શહેરમાં કોરોનાના નવા 09 કેસ નોંધાયા છે. વડોદરા શહેરમાં 02 કેસ નોંધાયા છે, બનાસકાંઠામાં 01 કેસ નોંધાયો છે. આ સિવાય રાજ્યના 32 જિલ્લા અને 06 મહાનગરોમાં આજે કોરોના વાયરસનો સફાયો થઈ ગયો છે.\nરાજ્યમાં હવે9એક્ટિવ કેસ છે, કુલ 00 દર્દી વેન્ટિલેટર પર છે. તમામ 98 દર્દીઓ સ્ટેબલ છે. કુલ 12,13,221 દર્દીઓ ડિસ્ચાર્જ થઈ ગયા છે. રાજ્યમાં કોરોનાના કારણે 10943 મોત સરકારી ચોપડે થયા છે.\nરાજ્યમાં આજે કુલ 85,733 દર્દીઓનું રસીકરણ થયું છે. અત્યારસુધીમાં 99.10 ટકા જેટલા દર્દી સાજા થયા છે. રાજ્યમાં અત્યારસુધીમાં કુલ 10,72,85, 753 દર્દીઓનું રસીકરણ કરવામાં આવ્યું છે.


રમત સમુદ્ર પર વસ્ત્ર ઓનલાઇન. મફત માટે રમે છે\nરમત સમુદ્ર પર વસ્ત્ર\nઆ રમત રમવા સમુદ્ર પર વસ્ત્ર ઓનલાઇન:\nગેમ વર્ણન સમુદ્ર પર વસ્ત્ર\nબીચ પર લોકો ઘણો હતા, તેઓ યુવા દિવસ ઉજવવા જઇ રહ્યા છીએ. તરત ત્યાં shindig આવશે મજા અને સક્રિય રમતો હશે. ઓછી છોકરી માત્ર તહેવાર આવવા શરૂ થાય છે. હવે તમે આ રમત અને મદદ સુંદરતા સાથે જોડાવા માટે જરૂર છે. પોતાને તેના વાળ કરવું, એક સ્વિમસ્યુટ અને પ્રકાશ sundress, સેન્ડલ અને earrings પસંદ કરો. . આ રમત રમવા સમુદ્ર પર વસ્ત્ર ઓનલાઇન.\nઆ રમત સમુદ્ર પર વસ્ત્ર ટેકનિકલ લક્ષણો\nરમત સમુદ્ર પર વસ્ત્ર ઉમેરી: 30.07.2013\nઆ રમત સમુદ્ર પર વસ્ત્ર જેમ ગેમ્સ\nરમત સમુદ્ર પર વસ્ત્ર ડાઉનલોડ કરો\nતમારી વેબસાઇટ પર આ રમત સમુદ્ર પર વસ્ત્ર એમ્બેડ કરો:\nસમુદ્ર પર વસ્ત્ર\nતમારી વેબસાઇટ પર આ રમત સમુદ્ર પર વસ્ત્ર સામેલ કરવા માટે, તમારી સાઇટ ના HTML કોડ કોડ અને પેસ્ટ નકલ કરો. તમે આ રમત સમુદ્ર પર વસ્ત્ર , નકલ માંગતા અને મિત્ર કે તમારા બધા મિત્રો માટે લિંક મોકલી જો આ પણ,, વિશ્વ સાથે રમત શેર!\nઆ રમત સમુદ્ર પર વસ્ત્ર સાથે, પણ રમત રમાય છે:


આંખથી મોટું આંસુ (વાર્તા) ~ ગિરિમા ઘારેખાન – આપણું આંગણું\n(એક પ્રયોગાત્મક વાર્તા)\nએ દિવસે હું બહુ ખુશ હતી. કેટલાય વખતથી હું એના મનના ગર્ભમાં સળવળ સળવળ થયા કરતી હતી. અમુક સમય પછી તો મારો સળવળાટ એટલો બધો વધી ગયો કે એ રાત્રે ઊંઘી પણ શકતી ન હતી. છેવટે એ રાત્રે એણે પથારી છોડી દીધી, બહારની રૂમમાં આવી, કાગળ પેન લીધાં અને શરુ કર્યું મારા શબ્દદેહને જન્મ આપવાનું.\nમારું અવતરણ શરુ થઇ ગયું હતું. હું બહુ આનંદિત હતી. વાર્તાના પ્રસવની આ પળો જરુર આનંદદાયક હોતી હશે કારણકે એ મારા શબ્દ દેહને કંડારવામાં મગ્ન થઇ ગઈ હતી જાણે સમાધિ ન લાગી ગઈ હોય! એની મમ્મી ક્યારે એની પાછળ આવીને ઊભી રહી ગઈ એની ખબર પણ એને ન પડી. મમ્મીએ એને કશુંક લખતી જોઈ. એમણે લખાણ વાંચવાનો પ્રયત્ન કર્યો પણ ચશ્માં વિનાની પાંગળી આંખોને કંઈ ઉકલ્યું નહીં હોય એટલે પૂછી જ નાખ્યું, ‘મીતુ, ક્યારેય નહીં અને આજે આમ અડધી રાત્રે ઊઠીને શું લખવા બેઠી છે?’\nએણે ચમકીને ઊંચું જોયું અને એની અર્ધસમાધિસ્થ અવસ્થામાં સ્મિત કરતાં કરતાં કહ્યું, ‘મમ્મી, વાર્તા લખું છું.’\n‘તું અત્યારે વાર્તા લખવા ઊઠી છે? વાર્તા? વોટ નોનસેન્સ!’\nમમ્મી મારા અવતારવાળા કાગળ તરફ વધારે ઝૂકી અને આંખો ખેંચીને વાંચવાનો પ્રયત્ન કર્યો.\n‘રાધિકાએ સ્ટેજ ઉપર ઊભેલા અનુજને જોયો અને એનું હૃદય છાતીના પિંજરમાં પાંખો ફફડાવવા માંડ્યું. અનુજનું ઊંચું સ્નાયુબદ્ધ શરીર,ગોરો વાન અને જેલથી ઊંચા કરેલા કાળા ભમ્મર વાળ ઉપર રાધિકા મોહી પડી. પછી તો એને અનુજનું ગીત સંભળાતું પણ બંધ થઇ ગયું. એની બીજી બધી જ ઇન્દ્રિઓ કામ કરતી બંધ થઇ ગઈ અને આંખો પહોળી થઈથઈને અનુજને પોતાનામાં સમાવી લેવાનો પ્રયત્ન કરવા માંડી.’\n‘મમ્મી, મસ્ત વાર્તા સુઝી છે. કોઈ સરસ સામયિકમાં મોકલીશ. ચોક્કસ છપાશે, જોજે ને!’ મીતુના અવાજમાં આવનારા સમયનું ગૌરવ હતું.\n‘મૂક મૂક તારી આ ટાયલી વાર્તા બાર્તા. હું તો ખુશ થઇ કે તું ભણવા ઊઠી છે. કોલેજના છેલ્લા વર્ષની પરીક્ષા માથે ભમે છે અને તને આ વાર્તાની ધૂન ક્યાંથી ચડી?’\n‘પણ મમ્મી —-!’ મારી જનેતાનો અવાજ રડમસ હતો.\n‘વાર્તાઓ લખે કોઈના ઉદ્ધાર થયા છે કે તારો થશે? આ બધું મૂકીને ભણ, પરીક્ષાની તૈયારી કર. તારું બી.એ પતે એટલે પરણાવી દઉં, મારી જવાબદારી પૂરી’, મમ્મીએ ટેબલ ઉપરથી કાગળ ઊંચકતા કહ્યું.\n‘મમ્મી, મમ્મી, પ્લીઝ મમ્મી. આટલી વાર્તા પતાવી લેવા દે. છપાવવાનું હમણાં નહીં કરું, બસ! આટલી લખીને મૂકી દઈશ.’\n‘ના, નો મીન્સ નો.’\nએ સાથે મારા સદ્યજન્મ્યા ટુકડા દેહનો કાગળ મારી જનેતાની મમ્મીની આંગળીઓ વચ્ચે સળસળ થઈને ચૂંથાઈ ગયો અને પધારાવાઈ ગયો કચરાપેટીમાં.\nહું મારી જનેતાના હાવભાવ જોઈ ન શકી, પણ આખરે હતી તો હું વાર્તા દીકરી ને! મેં એની દશા કલ્પી લીધી, વ્યથા અનુભવી લીધી અને મારા સૂક્ષ્મ દેહથી પાછી જઈને બેસી ગઈ એના મગજના ગર્ભાશયમાં. વેતાળનું ભૂત એમ કંઈ રાજા વિક્રમનો પીછો છોડતું હશે?\nએ પણ એવી જ ભારે ભારે રાત હતી. છેલ્લા એક વર્ષમાં મારા દેહનો ખાસ્સો વિકાસ થઇ ગયો હતો. એમાં ઘણી નવી લાગણીઓ, સંવેદનાઓ, ઉમેરાઈ ગઈ હતી. મીતુને પણ મારા આ હૃષ્ટપુષ્ટ દેહનો ભાર તો લાગતો જ હશે. એટલે જ એ એની ઘણી ઉજાગરાભરી રાતોમાં ઉજાગરા ઉમેરતી જતી હતી. છેવટે એ રાત્રે એણે પોતાના હાથ ઉપર ટેકવાયેલા પતિના માથાને હળવેથી દૂર ખસેડ્યું અને ધીમેથી ઊભી થઈને બહાર આવી ગઈ. કાગળ શોધવા એણે ખાંખાખોળા કર્યાં પણ કાગળ મળતો ન હતો. હું તો એની કલમના દરવાજા મારફતે બહાર નીકળવા આકુળવ્યાકુળ થઇ ગઈ હતી. એ પણ એટલી જ ઉતાવળી હશે એટલે કાગળની વધારે શોધ કર્યા વિના એણે ટેબલના ખાનામાંથી હિસાબની ડાયરી અને પેન કાઢ્યાં અને એમાં જ પાછળની તરફ, ફરીથી એક વાર મારા શબ્દદેહને અંકારવાનું ચાલુ કરી દીધું.\n‘રાધિકાને અવારનવાર લાગતું હતું કે જે અનુજને એ પરણી હતી એ પહેલા વાળો અનુજ ન હતો. પુરુષ પતિ બને એટલે પ્રેમી મટી જાય? એની પ્રેમ કરવાની જગ્યા અને સમય સીમિત થઇ જાય? એને લાગતું હતું કે લગ્ન પછી એની તો અનુજ માટેની લાગણી અને દરકાર વધતાં જતાં હતા. તો પછી અનુજને —-?’\nમારો દેહ સુંદર ઘડાતો જતો હતો. મીતુને પ્રસવનો આનંદ તો હતો જ પણ સાથોસાથ, કદાચ મારા પહેલીવારના પ્રસવની જેમ આ પ્રસવ પણ અધવચ્ચે અટકાવી દેવામાં આવશે તો-એવી આશંકાની પીડા અપાર હતી. એટલે જ એની ઝડપ અદભૂત હતી. જો કે કુંભારને પણ એના ઘડાને ઘાટ આપવામાં સમય જતો હોય છે – ધીરજથી ન ઘડે તો એનો આકાર બગડી જાય. ત્યારે અહીં તો એક કલાત્મક દેહ કંડારવાની વાત હતી. હિમશીલામાંથી નીકળીને પર્વત ઉપરથી નીચે ઊતરતા નાના ઝરણની જેમ હું ઉછળતી, કૂદતી, ચમકતી-દમકતી, હસતી-રમતી, સુંદર દેખાતી બહાર સરકતી આવતી હતી. ત્યાં જ મીતુના બેડરૂમમાંથી એક ભારેખમ અવાજ સંભળાયો, ‘ક્યાં છે મીતુ? આવ ને!’\nમીતુની સમાધિ તૂટી. એની પેન સહેજ અટકી. મારા શરીરમાં ધ્રુજારી થઇ-ફરીથી વિઘ્ન? પણ મીતુએ તો જવાબ આપ્યા વિના લખવાનું ચાલુ રાખ્યું.\n‘મીતુ—!’ પેલો અવાજ મોટો થયો હતો.\n‘આવું છું!’ મીતુંના અવાજમાં સહેજ સાજ કંપન હતું.\nહું પણ અમળાવાનું, મરોડાવાનું, સુંદર દેખાવાનું ભૂલીને સડસડાટ નીચે ઉતરવા માંડી, જાણે… ઝરણામાંથી થઇ ગઈ ધોધ. ત્યાં તો પેલા ભારેખમ અવાજનો માલિક અંદરથી આવ્યો અને કંઈ બોલ્યા વિના મીતુને ખેંચીને અંદર લઇ ગયો. એ વાંકડી મૂછોએ તો મારા અસ્તિત્વની નોંધ લેવાની પરવા પણ ન કરી. ડાયરીના ઊડતાં પાનાઓ વચ્ચે હું થોડી વાર ફફડતી રહી. વળતી સવારે મારો અડધો-પડધો દેહ કેદ થઈને પૂરાઈ ગયો ટેબલના ખાનાના અંધારામાં.\nનાં—-, ના —-, ના—-, આ ‘નહીં અંદર નહીં બહાર’ની ત્રિશંકુ અવસ્થા કરતાં તો મીતુના મગજનો અંધકાર મારે માટે વધારે સલામત જગ્યા છે. ફૂલ નહીં તો બીજ થઈને-સચવાઈ તો રહીશ!\nમીતુના મગજમાં હવે મારે માટે તો સળવળવાની જગ્યા પણ ન હતી. એના મગજના નાના-મોટાં અનેક ખાનાઓમાં મારા સિવાય બીજું બધું જ એકબીજા સાથે અથડાયા કરતું – એનું ઘર ને એનો વર, સવાર-સાંજની રસોઈ અને સાસુની સંભાળ, બાળકોને ભણાવવાનું તેમ જ નિશાળ – કલાસિસમાં લેવા મૂકવા જવાનું. આ ઉપરાંત આવું તો બીજું ઘણું ય. એ બધું સમય પ્રમાણે બહાર નીકળતું, અંદર આવતું, થોડુંક ગોઠવાતું અને ક્યારેક એકબીજા સાથે સંઘર્ષ પણ કરતું. મને મીતુ પર એક બાજુ ગુસ્સો ચડે અને બીજી બાજુ દયા પણ આવે.\nએક પ્રસંગ તો મને બરાબર યાદ છે. એ દિવસે ગમે તેમ કરીને, પોતાની રોજિંદી દોડધામમાંથી થોડો સમય ચોરીને, મીતુએ મને જન્મ આપી દીધો હતો. હું કાગળ ઉપર પથરાઈને મલકાઈ રહી હતી, ત્યારે જ મીતુને એના સાસુએ બોલાવી. મને ત્યાં જ મૂકીને મીતુ દોડતી એમની પાસે ગઈ. એ જ વખતે બહાર રમવા ગયેલાં એના ચિન્ટુ અને રમ્યા ત્યાં આવી ગયા. મને જોઇને પાંચ વર્ષના ચિન્ટુને કોણ જાણે શું થયું કે એ એની રંગ કરવાની પેન્સિલ લઇ આવ્યો અને મારા આખા શરીર ઉપર લાલ રંગના લીટા કરી દીધા – આડા, ઊભા ને ત્રાંસા, ગોળ ગોળ અને અર્ધ ચંદ્રાકાર – એનાથી થઇ શક્ય એટલા બધા આકારના. હું સતત ચિત્કારતી હતી- ‘ના કર, ના કર.’ પણ એ ક્યાં કંઈ સાંભળતો જ હતો!\nપાંચ જ મિનિટમાં હું આખેઆખી વીંધાઈ ગઈ. મારા શરીરમાંથી લોહીના રેલા નીકળવા માંડ્યા. અધૂરામાં પૂરું પછી તો ચિન્ટુની નાની બહેન રમ્યાએ એની પાસે પેન્સિલ માગી. ચિન્ટુએ ના આપી એટલે રમ્યાએ એના હાથમાંથી કાગળ ઝૂંટવી લેવાનો પ્રયત્ન કર્યો. પણ ચિન્ટુ કંઈ એમ કાગળ થોડો આપી દે? બસ, પછી તો થયા મારા બે ટુકડા – એક ચિન્ટુના હાથમાં અને એક રમ્યાના હાથમાં. રમ્યાને ગુસ્સો આવ્યો હતો અને એણે એના હાથમાંના મારા ટુકડાને ફાડવાનું શરુ કર્યું. એને આમ કરતી જોઇને ચિન્ટુ પણ પોતાના હાથમાંના મારા દેહને ચીરવા માંડ્યો. મારો દેહ અસંખ્ય ટુકડાઓમાં વિભાજિત થઇ ગયો હતો. હવે તો મેં ચીસો પાડવાનું પણ બંધ કરી દીધું હતું.\nત્યાં તો મીતુ આવી અને મારી આ હાલત જોઈ. મને, એની સદ્યજન્મ્યા માનસ પુત્રીને, આમ રઝળતી મૂકીને જવા માટે મને મીતુ ઉપર ગુસ્સો તો ઘણો આવ્યો હતો, પણ એના આંસુઓએ મને ભીંજવી નાખી. મને ખ્યાલ આવી ગયો કે જે ટપકતાં હતાં એ આંસુ ન હતા પણ એની લાચારી હતી. મારો તો દેહ ઘવાયો હતો પણ એનો તો આત્મા જ વીંધાઈ ગયો હોય એવું એ રડતી હતી. મારે મીતુને કહેવું હતું, ‘રડ નહીં, રડ નહીં, મારી મા. તેં મને જન્મ આપી દીધો હતો પણ નાળછેદ ક્યાં થયો હતો? હું હજુ તો તારા અસ્તિત્વનો જ એક ભાગ છું, તારો અંશ, હું હજુ તારામાં જ છું અને સુક્ષ્મ સ્વરૂપે, એક વિચાર રૂપે સદા યે રહીશ.’\nહું પાછી હતી ત્યાં ને ત્યાં-એવી ને એવી-અજન્મા.\nગર્ભધારણ થયા પછી એક સ્ત્રી બાળકને જન્મ જ ન આપી શકે એ વેદના મા અને બાળક, બન્નેને કેટલી તીવ્ર હોય! અમુક સમય પછી તો બાળક અંદર ને અંદર સૂકાઈ જાય. પણ મારા કિસ્સામાં એવું નહોતું બન્યું. મારી જિજિવિષા ઘણી વધારે હતી. મારે દેહ ધારણ કરવો જ હતો, જન્મ લેવો જ હતો. કોઈ સારા સામયિકના પાનાઓ ઉપર મારે પણ પ્રકાશિત થવું હતું અને વાચકો પાસેથી પ્રશંસા મેળવવી હતી. એટલે જ હું મીતુના મગજના અસ્પર્શ્ય ખૂણામાં કોકડું વળીને પડી રહી હતી. મારે સૂકાઈ જવું ન હતું. મારે મારા અસ્તિત્વને જીવતું રાખવું હતું. મને ખબર હતી કે મીતુ મને ખૂબ પ્રેમ કરતી હતી. હું ઈચ્છતી હતી કે દુનિયા મારી મા ને મારી જનેતા તરીકે ઓળખે, પ્રશંસે, પુરસ્કારે. એટલે જ મેં જન્મ્યા પછી અજન્મા રહ્યાની વેદના સહી, ધીરજ રાખી, વર્ષો સુધી.\nક્યારેક ક્યારેક હું મીતુના કપાળના પ્રસ્વેદબિંદુ કે આંખના તગતગતા આંસુમાં ડોકાઈને દુનિયા જોઈ લેતી, મારી જાતને મારા જીવતા હોવાના પુરાવા આપતી. મારી જાતને પ્રવૃત્તિશીલ, ધબકતી રાખવા મેં મારા એક અંશને મીતુના હૃદયમાં પણ રોપી દીધો. પછી તો મારા છૂટાછવાયા કણો લોહીની સાથે મીતુની રગરગમાં ફરવા માંડ્યા. હવે મીતુ બીજું ગમે તે કરે, હું એના અસ્તિત્વમાં, અંશેઅંશમાં ફેલાઈ ગઈ હતી. મીતુ મને ખાતી હતી, મને પીતી હતી, અરે, મને શ્વસતી હતી!\nમને ખબર પડી ગઈ છે કે હવે મીતુએ એની સાસુની દવાઓની, બાળકોના ભણતરની, કલાસિસમાં લેવા-મૂકવા જવાની ચિંતા નથી કરવી પડતી. પેલો ભારેખમ અવાજ પણ હવે ઢીલો થઇ ગયો છે. હવે હું મીતુના મગજના અગ્રભાગમાં સંપૂર્ણ વિકાસ પામી ગઈ છું.\nઆ વખતે તો મીતુ દિવસના અજવાળામાં મારા શબ્દશરીરને વિચારોના, કલ્પનાઓના કોશેટામાંથી ધીરે ધીરે સુંદર રીતે બહાર કાઢીને આકારી રહી હતી.\n‘રાધિકાએ અરીસામાં જોયું. વાળની સફેદી અને ચહેરા પરની કરચલી- બંને જાણે અચાનક વધી ગયાં હોય એવું લાગતું હતું. એણે હજુ તો કેટલું બધું કરવાનું હતું? ના,ના હવે નહીં. એ પોતે નહીં છોડે ત્યાં સુધી જવાબદારીઓ તો એને છોડવાની જ ન હતી. તો પછી એની ઈચ્છાઓ, એના સપનાંનું શું? બીજાઓ માટે બહુ જીવી લીધું, હવે એ પોતાને માટે જીવશે. પણ આટલા વર્ષોથી અસ્તિત્વની આસપાસ વીંટળાઈ ગયેલી સુંવાળી સાંકળો હવે એકદમ એનાથી તોડી શકાશે?’\nએ જ વખતે પાછળથી પેલો અવાજ સંભળાયો-‘મીતુ!’\nમીતુના જોરથી ધબકવા માંડેલા હૃદયની ધ્રુજારી એના હાથ સુધી આવેલી મેં પણ અનુભવી. ડરી ગયેલી પેન હાથમાંથી છટકીને નીચે પડીને ટેબલ નીચે સંતાઈ ગઈ.\nપેલી વાંકડી મૂછો ત્યાં આવીને ઊભી હતી. હું અદ્ધર શ્વાસે, હૈયું હાથમાં લઈને જોતી રહી, મનમાં ને મનમાં આજીજી કરતી રહી, ‘હવે તો ખાલી મારા પગ જ બાકી છે. પ્લીઝ, પ્લીઝ, મને આવી જવા દો. મારે અજન્મા નથી રહેવું. મારે જન્મવું છે, આજે, આ જ પળે, નહીં તો પછી ક્યારેય નહીં.’\nમીતુના હૃદયનો ધબકાર મને છેક મગજ સુધી સંભળાતો હતો. એની નજર ઘડીક પેલી સંતાઈ ગયેલી પેન તરફ અને ઘડીક પેલા અવાજની વચ્ચે ભટકી રહી હતી. પછી તો મીતુના ધ્રુજવા માંડેલા શરીરનું કંપન એના અંગેઅંગમાં ફેલાતું ફેલાતું મારા સુધી પણ પહોંચ્યું અને મારો રહ્યો સહ્યો ભાગ ફેંકાઈને આવી ગયો એની આંખમાં. એની આંખથી ય મોટું આંસુ બનીને હું પેલા અવાજ સામે તાકી રહી.\nમેં જોયું કે એ વાંકડી મૂછો નીચે ઝુકી, એણે પેન ઉપાડી અને સહેજ મલકાટ સાથે મીતુની સામે ટેબલ ઉપર મૂકી. પછી એ અવાજ મૂંગો મૂંગો અંદરની રૂમ તરફ જતો રહ્યો.\nફોન: +૯૧ ૮૯૮૦૨ ૦૫૯૦૯\nરવિન્દ્રનાથ ટાગોરને કોઈકે જ્યારે પુછ્યું હતું કે વાર્તા કે કવિતા લખ્યા પછી તમને કેવી લાગણી થાય છે? ત્યારે એમણે જવાબ આપ્યો હતો, “પ્રસવની પીડા પછી બાળકને જન્મ આપીને એક મા ને થતી હશે એવી જ લાગણી મને થાય છે.”\nગિરિમાબેનની વાર્તાના આ શબ્દો ટાગોરની સંવેદનાની એ ઊંચાઈને આંબી આવે છે. વાહ, ખૂબ જ સુંદર વાર્તા!\nસુ શ્રી ગિરિમા ઘારેખાનની આંખથી મોટું આંસુ સ રસ પ્રયોગાત્મક વાર્તા\nસુંદર! અતી સુંદર!! સુંદર મનોભાવના આલેખન!!!\nવાહ! બહુ સરસ શૈલી અને કથાનક.\nગિરિમાબેને સર્જક અને સંસાર વચ્ચેના સંઘર્ષનું એકદમ સાહજિક છતાં કલાત્મક નિરૂપણ કરેલ છે.\nવાર્તા ખૂબજ હૃદય સ્પર્શી છે. એક કૃતિનાં માનસિક ગર્ભધારણ અને સ્થૂળ લેખન સ્વરૂપે પ્રસવની પીડાને અદભૂત વર્ણવી છે. એક કૃતિના દ્રષ્ટાંતથી સંસારનો ભાર વેંઢારતી સ્ત્રીની વેદનાને સાથે સાથે કૃતિના આંશિક લેખનમાં પણ સમયાંતરે આવેલ સુક્ષ્મ બદલાવને પણ આબેહૂબ કંડારેલ છે. વાંચીને ખૂબ મઝા આવી. ખૂબ ખૂબ અભિનંદન\nઆપને વાર્તા ગમી એનો આનંદ છે. ઘણી વાર આ પ્રકારની વાર્તાઓ ભાવકો સુધી પહોંચતી નથી. પણ આપ એનું હાર્દ બરાબર પામ્યા છો. ઘણો આભાર.


કોન્ડોમના અજબ ગજબ ઉપયોગ વિશે આ બાબત તમે નહિ જાણતા હોવ | Do You know 10 other uses of condoms - Gujarati Oneindia\nPublished: Sunday, February 21, 2016, 11:36 [IST]\nભારત જેવા દેશમાં કોન્ડોમ ખરીદતા પહેલા લોકો પોતાની આસપાસ જોવા લાગે છે કે કોઈ તેમને કોન્ડોમ ખરીદતા જોઈ ના લે. દુકાનમાં કોન્ડોમ માંગતા પહેલા ગભરાઈ જાય છે કેમ કે અહી કોન્ડોમને સેક્સ સાથે જ જોડવામાં આવે છે. પરંતુ કોન્ડોમના બીજા ઘણા ઉપયોગ છે જે તમને ખબર પણ નહી હોઈ.\nકોન્ડોમ ખાલી યોન સંબધ માટે જ ઉપયોગમાં નથી આવતો પરંતુ બીજા ઘણા બધા ઉપયોગ છે જે તમને ચોકાવી નાખશે. તો નીચે જુઓ કેટલાક અજીબો ગરીબ કોન્ડોમના ઉપયોગ.\nકોન્ડોમ નો અજીબો ગરીબ ઉપયોગ\nકેટેસ નામનું સંગીત જયારે સ્ટેજ પર પરફોર્મ કરવામાં આવે છે ત્યારે શો દરમિયાન પરસેવાથી માયક ખરાબ ના થઇ જાય તે માટે તેના પર કોન્ડોમ ચડાવામાં આવે છે.\nકેરેબિયન દરિયામાં એક મહિલા એ પોતાની જાન બચાવા માટે કોન્ડોમ ફુલાવી તેની લાઇફ જેકેટ બનાવી હતી.\nબ્રાઝીલમાં એદ્રીયાના એ કોન્ડોમની મદદથી મૂર્તિ અને કપડા પણ બનાવ્યા.\nમધ્ય પૂર્વી દેશોમાં મજદૂરો કોન્ડોમને ડામરની ટાંકી માં નાખી દેતા જેનાથી રસ્તા લીસા બની સકે.\nબનારસી સાડી બનાવા માટે પણ કોન્ડોમનો ઉપયોગ થાય છે. એક બનારસી સાડી બનાવા માટે 14 કોન્ડોમ વપરાઈ છે.\nસાડી બનાવાવાળા મજદૂરો કોન્ડોમનો ઉપયોગ પોતાની આંગળી પર કરે છે. જેનાથી સાડી બનાવતી વખતે આંગળીને બચાવી શકાઈ.\nકોન્ડોમ રાઈફલ બેરલમાં પણ કરવામાં આવે છે જેનાથી તેને ઝંગ થી બચાવી શકાઈ.\nઆધુનિક વસ્તુને પાણીથી બચાવા માટે પણ કોન્ડોમ નો ઉપયોગ કરવામાં આવે છે.\nઆધુનિક કોન્ડોમ એક ગેલન સુધીનું પાણી પોતાની અંદર લઇ શકે છે.\nતરતી વખતે કોન્ડોમનો ઉપયોગ નાની કેટ ફીશથી બચવા માટે પણ કરવામાં આવે છે.\ncondom interesting bizarre shocking કોન્ડોમ અજબ ગજબ રસપ્રદ\nStory first published: Sunday, February 21, 2016, 11:36 [IST]\nCondoms doagreat job of protecting us from sexually transmitted diseases and pregnancy, but did you know they have other great uses too?


મહારાષ્ટ્રઃ સંજય રાઉત બોલ્યા, ‘મુખ્યમંત્રી બનવા તૈયાર છે ઉદ્ધવ ઠાકરે' | Sanjay Raut says Uddhav Thackeray has given his consent to become chief minister of Maharashtra - Gujarati Oneindia\n14 min ago હિંદ મહાસાગરમાં નજર રાથવા નેવી ખરીદશે 10 ખાસ શિપબેસ્ડ ડ્રોન\n26 min ago રાજસ્થાનમાં ન ચાલ્યો MP-કર્ણાટક વાળો પેંતરો, વિરોધીઓને મળ્યો મુંહતોડ જવાબ: ગેહલોત\n41 min ago રાષ્ટ્રપતિ રામનાથ કોવિંદનું દેશને નામ સંબોધન, જાણો મુખ્ય વાતો\n2 hrs ago સુશાંત સિંહ રાજપુત: મુંબઇ પોલીસે ફોરેંસિક તપાસમાં કર્યો વિલંબ: રિપોર્ટ\nમહારાષ્ટ્રઃ સંજય રાઉત બોલ્યા, ‘મુખ્યમંત્રી બનવા તૈયાર છે ઉદ્ધવ ઠાકરે'\n| Published: Saturday, November 23, 2019, 7:23 [IST]\nમહારાષ્ટ્રની રાજકીય સ્થિતિ પળેપળ બદલાઈ રહી છે. શુક્રવારે જ્યાં એનસીપી પ્રમુખ શરદ પવારે કહ્યુ કે મહારાષ્ટ્રમાં આગામી સરકાર ઉદ્ધવ ઠાકરેના નેતૃત્વમાં બનવા જઈ રહી છે. વળી, કોંગ્રેસ નેતા તેના નિવેદનથી બચતા દેખાયા. હવે શિવસેનાના નેતા સંજય રાઉતે કહ્યુ કે ઉદ્ધવ ઠાકરે સીએમ બનવા માટે તૈયાર છે. એ સ્પષ્ટ થઈ ગયુ છે કે મહારાષ્ટ્રમાં એનસીપી-શિવસેના અને કોંગ્રેસ વચ્ચે સરકારની રચના માટે અંતિમ નિર્ણય થઈ ચૂક્યુ છે.\nમીડિયાના હવાલાથી કહેવામાં આવી રહ્યુ હતુ કે ઉદ્ધવ ઠાકરે પોતે સીએમ બનવા નથી ઈચ્છતા. સંજય રાઉતે કહ્યુ કે ઉદ્ધવ ઠાકરે મુખ્યમંત્રી બનવા માટે તૈયાર છે. રાઉતે કહ્યુ, ઉદ્ધવ ઠાકરેએ સીએમ પદ માટે હામી ભરી દીધી છે. તમને જણાવી દઈએ કે આજે સાંજે એનસીપી પ્રમુખ શરદ પવારે ઘોષણા કરી દીધી હતી કે મહારાષ્ટ્રમાં શિવસેનાને મુખ્યમંત્રી પદ મળશે. શિવસેનાના મુખ્યમંત્રી પૂરા પાંચ વર્ષે માટે બનશે.\nઆ તરફ સીએમ પદ શું સંમતિ બની ગઈ છે તેના પર કોંગ્રેસ નેતા અહમદ પટેલે કહ્યુ કે એક સાથએ બધુ કહી દઈશુ. એનસીપી નેતા પ્રભુલ્લ પટેલે પણ કહ્યુ કે અમુક મુદ્દાઓ પર સંમતિ થવાની હજુ બાકી છે. તમને જણાવી દઈએ કે ઉદ્ધવ ઠાકરે હાલમાં ધારાસભ્ય નથી અને ના તે વિધાનપરિષદના સભ્ય છે. એવામાં જો તે મુખ્યમંત્રી બને તો તેમને છ મહિનાની અંદર બેમાંથી કોઈ ગૃહના સભ્ય બનવુ પડશે.\nમાનવામાં આવી રહ્યુ છે કે શનિવારે સંયુક્ત પ્રેસ કૉન્ફરન્સ બાદ ત્રણે પક્ષો રાજ્યપાલ સાથે મુલાકાત કરીને મહારાષ્ટ્રમાં સરકાર બનાવવાનો દાવો રજૂ કરશે. તમને જણાવી દઈએ કે રાજ્યની વિધાનસભા ચૂંટણીના પરિણામો 24 ઓક્ટોબરે જ આવી ગયા હતા અને લગભગ એક મહિનાથી રાજ્યમાં રાજકીય અસ્થિરતા જોવા મળી રહી છે. આ કારણે રાજ્યમાં રાષ્ટ્રરપતિ શાસન લાગુ થઈ ગયુ છે.\nઆ પણ વાંચોઃ NCP-કોંગ્રેસ-શિવસેનાની વિચારધારા અલગ, સરકાર બની તો વધુ દિવસ નહિ ચાલેઃ નીતિન ગડકરી\nsanjay raut uddhav thackeray chief minister maharashtra congress ncp sharad pawar સંજય રાઉત ઉદ્ધવ ઠાકરે મુખ્યમંત્રી મહારાષ્ટ્ર કોંગ્રેસ એનસીપી શરદ પવાર\nSanjay Raut says Uddhav Thackeray has given his consent to become chief minister of Maharashtra\nStory first published: Saturday, November 23, 2019, 7:23 [IST]